Koska Helen on osa Virta-verkostoa, asiakkaanamme voit tehdä myös roaming-latauksia. Tämä tarkoittaa sitä, että oman latauspisteverkostomme lisäksi voit ladata asiakastunnuksillamme (RFID-tunnuksilla tai kirjautuneena Virta-sovellukseen) tuhansilla latauspisteillä ympäri Eurooppaa. Virta-sovelluksen karttanäkymässä erotat roaming-latauspisteet salama-ikonista (Virta-verkostoon kuuluvat latauspisteet on merkitty V-ikonilla). Suomessa roaming-lataus onnistuu asiakkaanamme esimerkiksi K-Latauksen pisteillä. Roaming-latauksen hinnan näet Virta-sovelluksesta kyseessä olevan latauspisteen kohdalta.